[{"text_idx": "#000001", "text": "Mae Hansel and Gretel yn gyflwyniad perffaith i\u2019r theatr ar gyfer plant rhwng 3 a 6 oed."}, {"text_idx": "#000002", "text": "Mae hi\u2019n Noswyl Nadolig ond mae rhywbeth o\u2019i le yn y goedwig. Mae coed pinwydd yn troi\u2019n goed Losin. Mae\u2019r afon yn gorlifo gyda thriog. Gwaith Sioned Siocled yw\u2019r cyfan sy\u2019n troi bob dim yn losin! Dim ond Hansel a Gretel sy\u2019n sefyll yn ei ffordd."}, {"text_idx": "#000003", "text": "A\u0302nt ymaith ar antur anhygoel i achub y goedwig. Ar eu taith byddant yn cyfarfod ffrindiau newydd hudol megis Spencer y Wiwer a Trefor y Goeden. Byddant hefyd yn dysgu mai holi am gymorth yw\u2019r peth dewraf y gall unrhywun ei wneud."}, {"text_idx": "#000004", "text": "Yn llawn caneuon a chwerthin, mae\u2019r fersiwn newydd yma o Hansel a Gretel yn stori y mae pawb yn ei garu gyda thro ychwanegol blasus a chwareus. Mae sioe Nadolig hudolus Theatr y Sherman wedi\u2019i greu\u2019n arbennig ar gyfer y rheiny rhwng 3-6 oed yn cynnig rhyfeddod, cyfaredd a llawer iawn o hwyl."}, {"text_idx": "#000005", "text": "Perfformir y cynhyrchiad hwn yn Cymraeg ac fe\u2019i cre\u0308wyd yn arbennig i gyflwyno hud y theatr i blant bach."}]